Talle strate gesluit vir Tweede Nuwejaarsvieringe | Maroela Media
Duisende Kapenaars en vakansiegangers het Maandag in die middestad bymekaargekom vir die Tweede Nuwejaarsdagvieringe.
Die klank van dromme, trompette en ander musiekinstrumente het deur die strate van die Moederstad weergalm, terwyl verskeie klopse-groepe in die strate paradeer het. Troepe was in kleurvolle uitrustings te sien met geverfde gesigte en het hul danspassies in die hitte van die dag uitgevoer.
Daar was vroeër kommer oor of die vieringe sou voortgaan, weens 'n dispuut oor wie die geleentheid sou aanbied. Die Stad Kaapstad het die Kaapse Klopse Karnavalvereniging die regte sowel as R1,8 miljoen se befondsing gegee om die geleentheid aan te bied. Die Cape Town Minstrel Carnival Association, die vorige organiseerders, is egter ongelukkig hieroor en beplan hul eie optog.
Tweede Nuwejaar sal van 10:00 tot 23:30 gevier word en verskeie strate is gesluit vir die vieringe. Kyk hier watter strate gesluit is.